Operácia (informatika)

Operácia v teórii informácií a kybernetike môže byť (uvedené definície sa prelínajú):
a) tvorba výstupných informácií (t.j. výsledkov) zo vstupných informácií (t.j. operandov) podľa určitého predpisu,, 
b) pracovný krok počítača, v užšom zmysle (a najčastejšie) len ako vykonanie inštrukcie/príkazu (teda ak je krok kódovaný v tvare príkazu)

Operácie digitálnych počítačov možno rozdeliť na tieto druhy:
aritmetická operácia - je vypočítanie matematických funkcií a vzorcov, spočítanie, odpočítanie, násobenie a delenie, vrátane operácií a exponentmi čísla, zlomkami a pod.
logická operácia  - zjednodušuje riešenie matematických úloh a umožňuje programovanie, napr. operácia ALEBO
nearitmetická operácia:
operácia prenosu údajov - na výmenu informácií medzi bunkami pamäte počítača
riadiaca operácia - určuje poradie vykonávania príkazov programu, napr. skoková inštrukcia
operácia s indexovými registrami - zefektívňuje zostavovanie programu
operácia preadresácie -umožňuje meniť počas výpočtu adresy ukladania výsledkov a dynamicky meniť program
vstupná a výstupná operácia - na vykonanie a kontrolu prenosu údajov zo vstupných a výstupných zariadení počítača
špeciálna operácia - zabudovaná procedúra, programová operácia na rozšírenie možností počítača, zjednodušenie programovania, zefektívnenie realizácie programov, napr. operácia na riešenie prerušenia

Niekedy sa aj logické operácie klasifikujú ako nearitmetické operácie.

Referencie 

Teória informácie
Kybernetika